|  |  |  |  |  |
| --- | --- | --- | --- | --- |
| Številka: | 43001-28/2020-21 |  | oznaka naročila: | A-38/20 G |
| Datum: | 22.06.2020 |  | MFERAC: | 2431-20-000216/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija mostu čez kanal SD1 v Zlatoličju (MB0025) na R2-454/1400 v km 12,255** |

**JN003266/2020-B01 - A-38/20; datum objave: 26.05.2020**

**Datum prejema: 22.06.2020   10:13**

**Vprašanje:**

Naročnika pozivamo, da glede na dejstvo, da je v poglavju .8 ZAKLJUČEK novelacije tehničnega poročila projektant zapisal: ''Podane projektne rešitve v posameznih detajlih povsem NE USTREZAJO IZMERAM NA OBJEKTU, SAJ V POSAMEZNIH PRIMERIH NI BILO MOŽNO ZAGOTOVITI PODATKOV O DEJANSKI GEOMETRIJI, zato opozarjamo izvajalca, da mere med izvedbo preveri in o odstopanjih obvesti projektanta, ki bo podal potrebne korekture.'' spremeni način obračuna izvedenih del iz ''ključ v roke'' v ''obračun po dejanskih izmerah'', saj je obračun ''ključ v roke'' izrazito pristranski in ščiti naročnika kot močnejšo stranko, medtem ko je izvajalec obsojen na sprejemanje pogojev naročnika in prevzemanje nesorazmerno visokih rizikov, ki izvirajo iz naročnikove namerne odločitve, da pred projektiranjem sanacije ne bo izvedel detajlnega pregleda objekta, izmer in katastra poškodb.  
  
Dejstvo je, da je projekt sanacije star več kot 10 let, novelacija pa ni ni upoštevala povečanja količin in dejanskega stanja poškodb v času javnega naročila, saj projektant ni razpolagal z ustreznimi podatki, kar navaja tudi v tehničnem poročilu.  
  
Naročnikovo vztrajanje pri obračunu ''ključ v roke'' v katerega vnaša dodatne zahteve v dodatnih členih Posebnih pogojev pogodbe, Člen 21 Ureditev po načelu ''Ključ v roke'' s katerimi na izvajalca prenaša še ''odgovornost za izvršitev geološko-geomehanskih in ostalih preiskav na gradbišču, izdelavo manjkajočih načrtov in vseh drugih aktivnosti, ki so potrebne za dokončanje del v zadovoljstvo naročnika itd.'' je protipravno in vsebuje elemente kaznivega dejanja ter izkorišča naročnikovo pozicijo močnejše stranke, kar je v nasprotju z zakonodajo javnega naročanja.  
  
Iz tega razloga naročnika pozivamo, da spremeni način obračuna v ''obračun po dejanskih izmerah'' saj bomo v nasprotnem prisiljeni vložiti revizijo.

**Odgovor:**

Posebni pogoji pogodbe, Člen 21 Ureditev po načelu ''Ključ v roke'' ima podroben opis. Ta del, na katerega opozarjate »odgovornost za izvršitev geološko-geomehanskih in ostalih preiskav na gradbišču, izdelavo manjkajočih načrtov in vseh drugih aktivnosti, ki so potrebne za dokončanje del v zadovoljstvo naročnika« pri zadevni sanaciji sploh ne pride v poštev, temeljenje in spodnji del stebrov so bili uspešno sanirani v letu 1992, vsa dokumentacija je izdelana. V 21. členu je navedeno tudi »dogovorjena cena izključuje vpliv manjkajočih del nanjo«, torej se vrednost ne bo zmanjševala zaradi postavk, kjer bodo dejansko izvedene količine manjše od predvidenih.

Projektant je po izdelavi tehničnega poročila ponovno preračunal vse količine in jih ustrezno povečal prav iz naslova novelacije dokumentacije in 11-letnega obdobja po izdelavi prvotne dokumentacije. Razumemo, da gospodarski subjekt želi končati posel s primernim dobičkom, razumeti pa je potrebno tudi investitorja, ki mora zagotoviti sredstva in želi po podpisu pogodbe nespremenljivo vrednost le-te.

Pogodbeno določilo iz 9. člena pogodbe ''ključ v roke'' ostane v veljavi.